**Consiliul de Mediere supune dezbaterii publice :**

**Regulamentul de Organizare și Funcționare a Institutului de Formare Continuă**

**Capitolul I:**

**Dispozitii generale**

**Art. 1.**–(1)Consiliul de mediere înfințează Institutul de formare continuă, în vederea creșterii calității pregătirii profesionale continue a mediatorilor autorizați.

(2)Institutul de formare continuă a mediatorilor (I.F.C) denumit în continuare Institut,  este o entitate fără personalitate juridică, cu atribuții de formare continuă, în vederea creșterii calității pregătirii profesionale continue a mediatorilor și este înființat prin legeanr**.**154/2019 pentru modificarea şi completarea Legii nr. 192/2006 privind mediereaşi organizarea profesiei de mediator.

(3)CM va adopta ROF-ul IFC precum și orice altă reglementare ce ține de IFC.

(4) Institutul este organizat si functioneaza sub autoritatea și în cadrul Consiliului de mediere, potrivit legii, Statutului și prezentului Regulament.

(5) Institutul de Formare Continua, fiind o entitate inființată prin lege ce are ca atribuții formarea continuă a mediatorilor nu face parte din sistemul national de învatamânt si nu este supus procedurilor de autorizare si acreditare prevazute de lege, pentru formele de învățământ.

**Art. 2.** -(1) Institutul implementează strategia elaborată de către CM în materie de formare si perfectionare a pregatirii profesionale continue a mediatorilor. Direcțiile, precum și temele de formarea vor fi propuse cel puțin anual anual de INF, urmând a fi aprobate de CM.

(2) În elaborarea si aplicarea propunerilor / masurilor prevazute la alin. (1), Institutul este coordonat si conlucreaza cu organele profesiei în conditiile prevazute de lege, respectiv CM și CPMJ-uri, conform Legii 192/2006 reactualizată, Statutului precum și ROF IFC.

**Art. 3.** Dovada atestării absolvirii cursurilor Institutului si a cursurilor organizate de formare continua si perfectionarea pregatirii profesionale se face prin eliberarea de certificate.

**Art. 4.**Institutul realizeaza studii, proiecte si poate să editeaze periodic publicatii ce reflecta activitatea acestuia, cu aprobarea Consiliului.

**Art. 5.** -(1) Institutul se poate asocia cu institutii de învatamânt superior din tara si strainatate acreditate, pentru organizarea de cursuri postuniversitare de specializare si perfectionare schimb de programe precum și de lectori.

(2) Încheierea de acorduri cu institutii de învatamânt superior din strainatate se va face cu aprobarea Consiliului.

**Art. 6.** Sediul al Institutului de Formare Continuă este în Bld. Nicolae Bălcescu nr. 17-19, sector 1, Bucureşti. Institutul îsi poate desfasura activitatea în localitatea sediului central, în centrele teritoriale ale acestuia sau, în mod exceptional, în alta localitate prin hotarare de Consiliu.

**Capitolul II**

**Organizarea si conducerea I.F.C.**

Sectiunea 1

Dispozitii comune

**Art. 7. –**(1) Organele de conducere ale I.F.C. sunt:

1. Președintele Institutului de Formare Continuă
2. Vicepreședintele Institutului de Formare Continuă
3. Directorul Institutului de Formare Continuă
4. Personalul auxiliar al institutului

**Art.** 8. -a)Organele de conducere pot fi remunerate pentru funcția exercitată, iar grila de salarizare este supusă aprobării C M .

b) pentru personalul auxiliar cu atribuții extinse sau angajat exclusiv grila de salarizare este propusă spre aprobare CM, de către organele de conducere a IFC.

Sectiunea a 2-a

Presedintele Consiliului I.N.F.

**Art. 9.**– Presedintele IFC este ales de membrii Consiliului prin vot secret cu majoritatea simpla a voturilor exprimate.

**Art. 10.**– (1) Presedintele IFC are urmatoarele atributii principale:

a) are funcție de reprezentare,

b) reprezinta I.F.C. în relatiile cu celelalte autoritati si institutii publice sau private, cu organizatii si agenti economici, cu persoane fizice din tara si din strainatate, precum si în justitie;

c) stabilește împreună cu vicepreședintele și directorul IFC grila de personal auxiliar pe care o propune spre aprobare și avizare CM.

Secțiunea a 3-a

Vicepreședintele I.F.C.

Art. 11. Vicepreședintele I.F.C. este ales de membrii Consiliului prin vot secret cu majoritatea simpla a voturilor exprimate.

a) are funcție de reprezentare,

b) reprezinta I.F.C. în relatiile cu celelalte autoritati si institutii publice sau private, cu organizatii si agenti economici, cu persoane fizice din tara si din strainatate, precum si în justitie;

c) suplinește atribuțiile și pesoana președintelui atunci când acesta le deleagă

d) c) stabilește împreună cu președintele și directorul IFC grila de personal auxiliar pe care o propune spre aprobare și avizare CM.

Secțiunea a 4-a

Directorul IFC

Art.12. Directorul I.F.C. este ales de membrii Consiliului prin vot secret cu majoritatea simpla a voturilor exprimate.

a) are funcție de reprezentare, execuție și coordonare.

b) reprezintă I.F.C. în relatiile cu celelalte autoritati si institutii publice sau private, cu organizatii si agenti economici, cu persoane fizice din tara si din strainatate, precum si în justitie, atunci când președintele și vicepreședintele IFC își deleagă atribuțiile.

c) elaborează si prezinta Consiliuluide Mediere, spre aprobare, strategia anuala de formare si perfectionare a mediatorilor;

d) negociaza si semneaza contracte în numele I.N.F. cu avizul CM

c) propune CM spre aprobare și avizare un proiect de buget anual al IFC

f) semneaza certificatele eliberate mediatorilor care au absolvit cursurile I.F.C.

g) ia masuri pentru atragerea de noi surse de finantare a activitatii I.N.F. si asigura dezvoltarea bazei materiale a acestuia;

h) stabilește împreună cu președintele și vicepreședintele IFC grila de personal auxiliar pe care o propune spre aprobare și avizare CM.

i) alte măsuri orgnizatorice specifice activității institutului.

Secțiunea a 5-a

Personalul Auxiliar al I.F.C.

Art.13. Din Personalul auxiliar al IFC pot face parte angajați din cadrul CM cu atribuții extinse sau pot fi angajati exclusiv din personalul rezervat IFC.

Art. 14.Consiliul de Mediere aprobă grila de personal auxiliar precum și atribuțiile acestora, ca urmare a solicitării IFC prin organele sale de conducere.

Semnează Președintele CM

Mihai Iulian Munteanu

Azi..........2020